Pariisi parimad paigad   Reis toimub 9-14.08.2011    Reisi pikkus 5 päeva, kohapeal 5 päeva ja 5 ööd.    Reisi hind:  690  EUR    Programm:   1. päev: Kohtumine kell 9.00 Tallinna Lennujaamas. Estonian Airi lend Pariisi kell 11.00. Saabumine Pariisi Charles de Gaulle'i lennujaama kell 13.30. Enne hotelli jõudmist teeme ülevaatliku linnaekskursiooni bussiga järgmiste pildistamispeatustega: Chaillot palee vaateplatvormil, millelt avaneb hingematvalt kaunis vaade Eiffeli Tornile ja Seine'i jõele; les Invalides kompleksi juures, kus saab pildistada kuulsat kuldse kupliga  Napoleoni hauakambrit; Louvre'i lossi ees kus saab näha nii modernset kui ka ajaloolist Pariisi ühekorraga ja mitte ainult seda... Peale majutust kesklinna hotellis teeme jalutuskäigu Suurtel Bulvaritel, uurime äärmiselt teistsuguse ja huvitava hoone- Pompidou kultuurikeskuse erilist arhitektuuri ja imetleme Pariisi kauneimat renessansiaegset ehitist- Pariisi Raekoda (L'Hotel de Ville). Soovijatele ühine rahvuslik õhtusöök kell 19.00 prantsusepärases restoranis Nos ancetres les gaulois l'ile de Saint  Louis'il (Püha Louis saarel): http://www.nosancetreslesgaulois.com/FR/. Tuntud oma erilise ja rahvusliku menüü ja eripärase veini poolest. Menüü hind 38 EUR, alates eelroogadest magustoitudeni. Lisaks HINNA SEES kohalik vein - joo palju jaksad!    2. päev: Hommikusöök hotellis. Meie päev algab kell 9.30 jalgsiekskursiooniga- Jalutuskäik Pariisi südames. Pariis sündis Cité saarelt. Kõige tähtsam ehitis Pariisis on vaieldamatult Notre- Dame de Paris  (Jumalaema kirik). Need võimsad kirikuseinad on üle elanud alates 14. sajandist kõik Prantsusmaa valitsejad, on näinud nii vaesust kui rikkust. Sissepääs Jumalaema kirikusse on tasuta. Kirikutorni saab kas MP (muuseumipassiga) või ostes ühekordse pileti (6 EUR). Vaba aeg kirikus omaette mõtisklemiseks, kirikuaias jalutamiseks või torni ronimiseks ja imelise Pariisi kesklinna vaate nautimiseks tund aega. Edasi jalutame vasakule kaldale, läbi Pariisi ühe vanima linnajao- Ladina Kvartali Pariisi vanima  kivisilla Le Pont Neuf'ini. Miks on Pariisi vanima silla nimi Uus Sild (le Pont Neuf)? Nii sellest kui ta teistest huvitavatest faktidest saame reisijuhilt põhjaliku ülevaate. Edasi liigume mööda romantilisi Seine'i kaldapealseid Louvre'i lossini. Umbes kell 14.00 teeme tunniajase pausi Louvre'i galeriis söömiseks (erinevate rahvuste söögikohad, keskmine lõunamenüü hind u. 10-15 EUR). Peale lõunat kell 15.00 põnev ekskursioon kunstiajaloolase Sven Soomrega Louvre'i muuseumi shedöövritega tutvumiseks (2 tundi).  Kuna on kolmapäev, siis on Louvre'i muuseum avatud hilisõhtuni ja peale ekskursiooni on vaba aeg iseseisvaks tutvumiseks Louvre'i muuseumiga. Peale Louvre'i külastust ja vaba aega sõidame koos reisijuhiga metrooga Louvre'i lossist 4 peatust Triumfikaareni (umbes kell 19.00). Soovijatele vaade Pariisile 40 m kõrguselt Triumfikaare vaateplatvormilt (lisatasu 9 EUR). Sinna lifti pole- 389 trepiastet ja Pariisi kuulsad avenüüd ja proportsioonide harmoonia on nagu peopesal! Hilisõhtul vaba aeg õhtusöögiks ja  jalutuskäiguks maailma kõige kaunimal tänaval- Champs- Elysées'l.    3. päev: peale hommikusööki väljasõit Versailles lossi. 17. sajandist maailmakuulsaks saanud Päikesekuninga Louis 14 kingitus iseendale ja kogu prantsuse rahvale on säilinud oma hiilguses. Teeme ringkäigu lossis, imetleme lossiaedade perspektiivi kuulsast Peeglisaalist ja jalutame Trianoni lossideni. Ilusa ilma korral peame lossimurul pikniku veini, pika saia ja prantsuse juustuga. Pariisi saabunud läheme Montmartre'i mäele  jalutama ja imetlema Pariisi imekaunist vaadet. Tõuseme maapealse metrooga vaateplatvormile Sacré Coeuri kuppelkiriku ette. Imetleme Pariisi kaunist vaadet ja jalutame mööda kitsaid tänavaid. Montmartre'il on palju hubased kohvikud, mitmeid suveniiripoode ja tänavakunstnikuid, kes hea meelega soovijatest kiire portree visandavad! Soovijaile meeleolukas prantsusepärane traditsiooniline etendus kabarees au Lapin Agile (ehe prantsusepärane kabaree- show algus kell 21.00, pilet+ jook 24 EUR)    4. päev:  peale hommikusööki ekskursioon Orsay muuseumisse. Orsay muuseum oli algselt väga huvitava arhitektuuriga raudteejaam, keset Pariisi kesklinna, mis ehitati 1900 aasta maailmanäituse jaoks. Selle hoone enese ehitamine oli ise juba kunsti loomine. Peale väga eriliste ja ainulaadsete näituste ja kogutud teoste, on huvitav omastada teadmised Orsay muuseumi tekkimise loost. Orsay muuseumis on suurepärane impressionistide kollektsioon, kus eriti hästi on esindatud Renoir, Monet, Manet, Degas, Van Gogh, Gauguin ,  Cézanne, Toulouse- Lautrec. (Sissepääs 10 EUR või MP). Laevasõit Seine'i jõel (hinnas). Õhtul tuledesäras Eiffeli torni külastus. Miks on Eiffeli torn maailma kõige külastatavam vaatamisväärsus? 1889. aasta maailmanäituse jaoks silladisainer Gustav Eiffeli poolt rajatud suur rauakolakas on tekitanud väga palju pahameelt pariislaste seas. Praegu ei oskaks keegi kujutada Pariisi ette ilma selle suurepärase sümbolita, mida on järjest rohkem hakatud armastama ning mis annab suurepärase ülevaate Pariisi linnale oma  kõrgetelt vaateplatvormidelt. Eiffeli tornis on väga palju huvitavat teha. Restoranid, näitused, isegi liuväljad- torn muutub iga hetkega mitmekülgsemaks… (Pilet 3. korrusele maksab 12 EUR)    5. päev: vaba päev Pariisis või unustamatu muinasjutuline päev EuroDisneylandis. Lapsevanemad võivad 10- aastased ja vanemad lapsed saata koos reisijuhiga Eurodisneylandi ja ise nautida reisi viimast päeva Pariisis oma äranägemise järgi. EuroDisneyland on Euroopa üks lõbusamaid lõbustusparke peredele.  Õhkkond on läbinisti muinasjutuline ning ringi jalutades tekib tunne nagu oleks ise Disney filmide keskel. Atraktsioone on pargi hulgaliselt, alates väga väikeste jaoks mõeldud Dumbost kuni suurtematele ja julgematele mõeldud surmasõlmi tegevates Kosmosest ja Indiana Jones'ist. Pargis on palju huvitavaid poode ning restorane ning iga õhtu lõpeb suurejoonelise Disney tegelaste paraadiga. Pargi kõrval asub Walt Disney stuudio kus saab sõita rongiga mööda erinevaid tuntud filme ning vaadata oma silmaga efektide  sündimist. Peale huvitava õhkkonna on Walt Disney Stuudiotes hulgaliselt huvitavaid peadpööritavaid atraktsioone (näiteks saab igaüks simulaatoril kujundada oma ameerika mägede tripi). (Sissepääsupilet terveks päevaks: 1 park- 41 EUR; 2 parki - 51 EUR, eraldi atraktsioonidele pileteid ostma ei pea). Pariisi kesklinnast sõidetakse Eurodisneylandi kiirmetrooga 40 min otse lõbustuspargi peaväravate ette. (edasi- tagasi metroopilet 14 EUR).  Hilisõhtul kell 21.00 soovijatele Moulin Rouge revüüetendus La  Féerie. Moulin Rouge on Pariisi vanim ja tuntuim kabaree, mis avati 1889. aastal. Siin sai maailmakuulsaks tants kankaan, siin maalis oma kuulsad portreed kunstnik Toulouse-Lautrec ning siin on laulnud sellised tuntud tähed nagu Liza Minnelli, Frank Sinatra, Edith Piaf ja Yves Montand. (1/2 pudelit shampanjat ja revüüpilet -kell 21.00 - 102 EUR. Kell 23.00- 92 EUR)    6. päev: peale hommikusööki, kell 8.30 viib buss meid lennujaama, et jõuda kell 11.10 Estonian Airi otselennule Pariisist  Tallinnasse. Kell 15.20 saabumine Tallinnasse.    Hind sisaldab: • Lennupiletid Tallinn- Pariis- Tallinn  • Lennujaamamaksud ja toitlustamine pardal, käsipagas 8 kg ja 1 äraantav pagas 20kg  • 5 ööd Pariisi kesklinna 3* hotellis, kaheses toas, prantsusepärane hommikusöök  • Laevasõit Seine'i jõel  • Kõigi mugavustega reisibuss ja eestikeelsed ekskursioonid kogu reisi ajal    Lisatasu eest: • Reisikindlustus  • Programmijärgsed  sissepääsupiletid, söögid, metroopiletid, päevapilet EuroDisneylandi, revüüetendus Moulin Rouge'is (min. 100-max. 350 EUR). Soovitame osta kohapealt 5- päevane muuseumipass (MP) 54 EUR või 3-päevane muuseumipass 36 EUR, mis tagab järjekorravaba sissepääsu enamikesse Pariisi muuseumidesse ja Versailles lossi (v.a. Ooperiteater ja Eiffeli torn)  • Lapsele alla 12a. 20% allahindlust (majutub lisavoodil, 2 täiskasvanuga ühes toas)  • Ühese toa lisamaks 250 EUR    NB! Kuna käimist on palju,  siis soovitame kaasa võtta mugavad jalanõud ja lossiaias pikniku pidamiseks istumisalus    NB! Reisi korraldab Estlive Travel!